钦定古今图书集成/明伦汇编/闺媛典/第105卷 > 皇清十一 > 曹暲妻廖氏
## 钦定古今图书集成/明伦汇编/闺媛典/第105卷 > 皇清十一 > 曹暲妻廖氏

按《宁洋县志》：“廖氏，庠生曹暲妻。年十七适暲，其姑亦廖姓，孀居守暲，性甚严。暲生一子，名应瑞，方襁褓，暲又早亡，姑媳孀居，躬勤纺绩，以抚藐孤。至中叶，姑耄，家益贫，糊口无策，氏志益励，荼苦备尝，种植不辞。”胝姑不忍其焦劳，劝之他适，不从。后数年，姑谢世。瑞稍长，与瑞谋卜地葬姑，及瑞亦有室，廖氏之心少慰。顺治初，山寇作乱，氏母子被掳。寇将杀瑞，氏哭抱瑞颈，同遇害。